COLORFUL STAGE! เดอะมูฟวี่: มิกุที่ไร้เสียงเพลง

COLORFUL STAGE! เดอะมูฟวี่: มิกุที่ไร้เสียงเพลง () เป็นภาพยนตร์แอนิเมชันแนวไซไฟ ดรามา และมิวสิคัลจากประเทศญี่ปุ่นในปี พ.ศ. 2568 ดัดแปลงจากเกมมือถือ ฮัตสึเนะ มิกุ: คัลเลอร์ฟูลสเตจ ที่พัฒนาโดย คัลเลอร์ฟูลพาเล็ต และจัดจำหน่ายโดย เซกา ภาพยนตร์ผลิตโดย พีเอเวิกส์ และจัดจำหน่ายโดย Shochiku กำกับโดย ฮิโรยูกิ ฮาตะ และเขียนบทโดย โยโกะ โยนาอิยามะ ภาพยนตร์เปิดตัวในโรงภาพยนตร์ญี่ปุ่นเมื่อวันที่ 17 มกราคม 2025 GKIDS ได้รับสิทธิ์จัดจำหน่ายเวอร์ชันภาษาอังกฤษ และมีกำหนดฉายในโรงภาพยนตร์อเมริกาเหนือวันที่ 11 เมษายน พ.ศ. 2568

 โครงเรื่อง 
ฮัตสึเนะ มิกุ: คัลเลอร์ฟูลสเตจ เกิดขึ้นในเขตชิบูยะ และบอกเล่าเรื่องราวของวัยรุ่น 20 คนที่ค้นพบการมีอยู่ของ "เซไก" โลกคู่ขนานที่เกิดขึ้นจากความรู้สึกของบุคคล (หรือกลุ่มคน) แต่ละ เซไก มีผู้อาศัยที่รู้จักกันในโลกแห่งความจริงว่าเป็น นักร้องเสมือน ได้แก่ ฮัตสึเนะ มิกุ, คางามิเนะ ริน/เลน, เมกุรินะ ลูกะ, เมย์โกะ และ ไคโตะ เหล่านักร้องเสมือนทำหน้าที่เฝ้ามองวัยรุ่นเหล่านี้ในขณะที่พวกเขาเผชิญกับความท้าทายและเติบโตขึ้น

ภาพยนตร์เล่าเรื่องราวต้นฉบับที่ตัวละครได้พบกับมิกุ ซึ่งดูแตกต่างจากมิกุของแต่ละ เซไก เธอสารภาพว่ามีคนที่เธออยากส่งเสียงไปหา แต่ไม่ว่าเธอจะร้องเพลงมากแค่ไหน เสียงของเธอก็ไปไม่ถึงพวกเขา มิกุเชื่อว่าหากเธอได้เรียนรู้เพิ่มเติมเกี่ยวกับผู้คนที่รู้เรื่อง เซไก เธออาจจะสามารถส่งเสียงของเธอไปถึงคนเหล่านั้นได้

 การผลิต 
ภาพยนตร์เรื่องนี้ได้รับการประกาศเมื่อวันที่ 29 กรกฎาคม พ.ศ. 2567 โดยมี พีเอเวิกส์ เป็นผู้ผลิต และกำกับโดย ฮิโรยูกิ ฮาตะ ส่วนบทภาพยนตร์เขียนโดย โยโกะ โยไนยามะ ออกแบบตัวละครโดย ยูกิ อาคิยามะ และดนตรีประพันธ์โดย ซาโตชิ โฮโนะ นักพากย์จากเกมสมาร์ตโฟนกลับมารับบทเดิมของตนอีกครั้ง

 การออกฉาย 
ภาพยนตร์จัดจำหน่ายโดย Shochiku และเข้าฉายในญี่ปุ่นเมื่อวันที่ 17 มกราคม พ.ศ. 2568 โดยมีกำหนดเข้าฉายในโรงภาพยนตร์อเมริกาเหนือโดย GKIDS ในวันที่ 11 เมษายน พ.ศ. 2568

 เพลงประกอบ 
เพลงธีมของภาพยนตร์มีชื่อว่า  ขับร้องโดย ฮัตสึเนะ มิกุ ซึ่งแต่งโดย 40mp และ sasakure.UK ขณะที่เพลงปิด "Worlders" แต่งโดย Jin และเรียบเรียงโดย TeddyLoid ขับร้องโดยตัวละครทั้ง 26 คน นอกจากนี้ ภาพยนตร์ยังมีเพลงใหม่ 6 เพลง ซึ่งประพันธ์โดย Deco*27 และแต่ละเพลงเรียบเรียงโดยโปรดิวเซอร์โวคาลอยด์ 6 คนที่แตกต่างกัน รวมถึงเพลงแทรกใหม่  ซึ่งแต่งโดย irucaice และ Ichinose LUPO เพลงของโวคาลอยด์บางเพลงยังปรากฏในภาพยนตร์ในรูปแบบต่าง ๆ เช่น บทเพลงที่เล่นอยู่ ปกซีดี ป้ายโฆษณา หรือเพียงแค่การกล่าวถึง

ชื่อเพลงผู้เรียบเรียงผู้ขับร้อง  tepe Virtual Singer "SToRY" Shota Horie (kemu) Leo/need "FUN!!" Iyowa More More Jump!  Giga Vivid Bad Squad  Nilfruits Wonderlands x Showtime  Surii Nightcord at 25:00

 การตอบรับ 

 รายได้จากบ็อกซ์ออฟฟิศ 

ภาพยนตร์ขายตั๋วได้ประมาณ 230,000 ใบ และทำรายได้ 300 ล้านเยนภายในช่วงสามวันแรก (17–19 มกราคม) ซึ่งทำให้ขึ้นสู่อันดับหนึ่งของบ็อกซ์ออฟฟิศญี่ปุ่น รายได้เฉลี่ยต่อจอภาพยนตร์เกิน 2.07 ล้านเยน ทำให้ภาพยนตร์ติดอันดับหนึ่งของบ็อกซ์ออฟฟิศสุดสัปดาห์ทั่วประเทศตามการประกาศของ Kogyo Tsushinsha , รายได้จากบ็อกซ์ออฟฟิศทะลุ 1 พันล้านเยนแล้ว

 อ้างอิง 

 หมายเหตุ 

 แหล่งข้อมูลอื่น 




หมวดหมู่:ภาพยนตร์อนิเมะปี 2025
หมวดหมู่:ภาพยนตร์ภาษาญี่ปุ่นในคริสต์ทศวรรษ 2020
หมวดหมู่:ภาพยนตร์อนิเมะที่ดัดแปลงจากวิดีโอเกม
หมวดหมู่:ผลงานสร้างสรรค์ที่ใช้โวคาลอยด์
หมวดหมู่:ไอดอลญี่ปุ่นในอนิเมะและมังงะ
หมวดหมู่:ภาพยนตร์ญี่ปุ่นที่ออกฉายในปี พ.ศ. 2568